Document ID: 32005R1663

KOMISSION ASETUS (EY) N:o 1663/2005,
annettu 11 päivänä lokakuuta 2005,
neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta annetun asetuksen (EY) N:o 1535/2003 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1) ja erityisesti sen 6 artiklan,
sekä katsoo seuraavaa:
(1)
Asetuksen (EY) N:o 2201/96 5 artiklassa vahvistetaan yhteisön ja kansalliset jalostuskynnykset sekä tuen laskentaan sovellettavat säännökset silloin kun jossakin jäsenvaltiossa todetaan kynnyksen ylittyminen, jos kyseiselle jäsenvaltiolle on mainitun asetuksen liitteessä III vahvistettu asianomaisen tuotteen osalta jalostuskynnys.
(2)
Komission asetuksen (EY) N:o 1535/2003 (2) 23 artiklan 1 kohdan ensimmäisessä alakohdassa säädetään, että jalostettu raaka-aine olisi sisällytettävä sen jäsenvaltion jalostuskynnykseen, jossa tuottajaorganisaation kotipaikka on.
(3)
Kyseisen säännöksen voimaansaattaminen on aiheuttanut viimeksi kuluneina markkinointivuosina poikkeavuuksia tukijärjestelmän soveltamisessa, erityisesti tomaatin osalta. Kyseisen säännöksen nojalla eräiden sellaisten tuottajien tuotanto, jotka ovat jäseninä tuottajaorganisaatioissa, joiden kotipaikka on toisessa jäsenvaltiossa, sekä eräiden sellaisten tuottajaorganisaatioiden tuotanto, jotka kuuluvat tuottajaorganisaatioiden liittoon, jonka kotipaikka on toisessa jäsenvaltiossa, sisällytetään sen jäsenvaltion jalostuskynnykseen, jossa tuottajaorganisaation tai tuottajaorganisaatioiden liiton kotipaikka on. Saadun kokemuksen perusteella tuotanto olisi sisällytettävä sen jäsenvaltion jalostuskynnykseen, jossa raaka-aine on tuotettu.
(4)
Sen vuoksi asetus (EY) N:o 1535/2003 olisi muutettava.
(5)
Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1535/2003 seuraavasti:
1)
Korvataan 23 artiklan 1 kohdan ensimmäinen alakohta seuraavasti:
”Tomaatin-, persikan- tai päärynänviljelijöiden tuottajaorganisaatioiden on jätettävä tukihakemuksensa sen jäsenvaltion toimivaltaiselle viranomaiselle, jossa tuottajaorganisaation kotipaikka on, jos kyseiselle jäsenvaltiolle on asetuksen (EY) N:o 2201/96 liitteessä III vahvistettu asianomaisen tuotteen osalta jalostuskynnys. Määrä, jolle tukea haetaan, sisällytetään sen jäsenvaltion jalostuskynnykseen, jossa raaka-aine on tuotettu.”
.
2)
Korvataan 24 artiklan ensimmäisen kohdan b alakohta seuraavasti:
”b)
haettava määrä; kyseinen sopimuksittain ja tarvittaessa raaka-aineen tuottajajäsenvaltiossa sovellettavan tuen tason mukaan eritelty määrä ei voi olla suurempi kuin jalostettavaksi hyväksytty määrä, johon on sovellettu hinnanalennusta;”.
3)
Lisätään 27 artiklan 1 kohdan ensimmäisen alakohdan jälkeen alakohta seuraavasti:
”Maksettavan tuen määrä vastaa siinä jäsenvaltiossa maksettavan tuen määrää, jossa raaka-aine on tuotettu.”.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan markkinointivuodesta 2006/2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä lokakuuta 2005.

Labels: 17
5
6